**CYNGOR BWRDEISTREF SIROL BLAENAU GWENT ADRODDIAD BLYNYDDOL CYNGHORYDD**

Dyma’r adroddiad blynyddol gan y Cynghorydd a enwir isod ar eu gweithgareddau allweddol dros y flwyddyn a ddaeth i ben ar 30 Ebrill 2024. Fe’i darperir er gwybodaeth i’r holl etholwyr ac nid at unrhyw ddiben arall.

**Cynghorydd: Julie Holt**

 **Plaid: Amh. Annibynnol**

**Ward: Abertyleri/Six Bells**

|  |
| --- |
| **Adran 1 – Rolau a Chyfrifoldebau** |
| Ar ran fy etholwyr:Rwyf wedi cymryd rhan yng nghyfarfodydd y Cyngor Llawn ac wedi mynychu sesiynau briffio ar amryw bynciau e.e. monitro’r gyllideb, teledu cylch cyfyng.Fy ngwaith yn y ward yw’r peth pwysicaf yn fy rôl ac rwy’n gwneud fy ngorau i helpu fy etholwyr ble bynnag y gallaf. Rwy’n mynychu cymorthfeydd Heddlu a Chynghorwyr, boreau coffi a chyfarfodydd gyda grwpiau cymunedol.Mae cyfathrebu gyda thrigolion gan gynnwys cyfarfodydd ar safleoedd, cyfarfodydd cyhoeddus, ymholiadau dros y ffôn, negeseuon e-bost a’r cyfryngau cymdeithasol, yn mynd â’r mwyafrif o’m hamser fel Cynghorydd.  |
| **Adran 2: Gweithgarwch Etholaeth** |
| Mae’n cynnwys:Gweithgor Anifeiliaid Strae.Cyfarfodydd ar safleoedd gyda swyddogion, Heddlu, masnachwyr ac asiantaethau allanol eraill i helpu i ddatrys materion lleol e.e. ymddygiad gwrthgymdeithasol, anifeiliaid strae, niwsans traffig, materion beicio oddi ar y ffordd, cydlyniant cymunedol. Ymdrin â materion gyda ac ar ran etholwyr e.e. materion eiddo, materion priffyrdd, materion hygyrchedd a helpu i gyfeirio at asiantaethau eraill nad ydynt yn ymwybodol ohonynt o bosibl.Codi arian i elusennau lleol.Hyrwyddwr Codi Sbwriel i’m ward ac rwy’n helpu mewn wardiau eraill o bryd i’w gilydd.Ymweld ag ysgolion a mynychu digwyddiadau lleol yn y dref a’r ardal o amgylch. |

|  |
| --- |
| **Adran 3: Gweithgareddau Cabinet a Chraffu** |
| Cyfarfodydd y Cyngor Llawn.Cyfarfodydd ardal leol gydag Aelodau Cabinet.Pwyllgor Cynllunio.Craffu Corfforaethol a Pherfformiad.Cyfarfodydd brys pryd bynnag y maent yn codi. |
| **Adran 4: Hyfforddiant a Datblygu** |
| Mynychu sesiynau briffio a hyfforddiant a fydd yn fy helpu i gyflawni fy rôl e.e.* Cynllunio
* Deall cyllidebau
* Rolau a Chyfrifoldebau
* Y Cyfansoddiad
* Gwasanaethau Technegol
* Gwasanaethau Cymdeithasol
* Adfywio
* Cludiant o’r Cartref i’r Ysgol
* Addysg
* Canlyniadau Ôl-16
* Rôl y Gwasanaethau Democrataidd
* Cynhwysiant Digidol
* Cyfathrebu
* Cod Ymddygiad
* Bioamrywiaeth
* Rhianta Corfforaethol
* CDLl
 |
| **Adran 5: Mentrau, Gweithgareddau Arbennig a Materion** |
| Rwy’n Ysgrifennydd ac yn un o Ymddiriedolwyr Sefydliad Abertyleri ac ochr yn ochr â 6 o ymddiriedolwyr eraill, rydym yn gweithio’n galed i godi arian ac ailagor yr adeilad pwysig iawn yma fel hyb cymunedol ar gyfer pobl leol. Mae hyn yn mynd â llawer o amser ond rydym yn symud ymlaen.Rwy’n falch o fod yn Llywydd Band Pres Tref Abertyleri – rôl yr wyf yn ei chymryd yn wirioneddol o ddifrif. Rwy’n mynychu cyfarfodydd a chyngherddau ac ati ac yn helpu i hyrwyddo’r band yn y Gymuned ac yn yr ardal ehangach trwy’r cyfryngau Cymdeithasol.Rwy’n rhedeg nifer o gyfrifon ar y cyfryngau cymdeithasol a thudalennau ar Twitter (X), Facebook ac Instagram, ar ran Sefydliad Abertyleri. Mae gen i dudalen ar wahân ar Facebook ar gyfer fy ngwaith i’r Cyngor, sy’n weithredol iawn ac yn offeryn cyfathrebu gwych. Mae gan y dudalen hon nifer o ddilynwyr ac mae pobl yn cysylltu â mi trwy’r sianeli hyn yn ddyddiol.Rwy’n rhedeg tudalen Facebook o’r enw ‘What’s on in Abertillery and the Ebbw Fach Valley’, sy’n hyrwyddo grwpiau, timau chwaraeon, lleoliadau a digwyddiadau lleol yn ac o amgylch ein hardal.Rwy’n hyrwyddwr codi sbwriel i BG ac yn codi sbwriel yn aml yn fy ardal fy hun ac yn cymryd rhan mewn digwyddiadau codi sbwriel/glanhau cymunedol mwy pan fo fy nyddiadur yn caniatáu. |
| **Llofnod y Cynghorydd: J Holt****Dyddiad: 01/05/2024** |